د اسامه بن لادن د وژنې معلوماتي نندارتون پرانستل کیږي
دا نندارتون په نیویارک کې جوړ شوی او د بن لادن پسې د لس کلن لټون، تعقیب او تر وژنې شیبې پورې، عکسونه، ویدیوګانې او ځنی یاددښتونه ایښودل شوي دي.
دا نندارتون "افشا: د بن لادن لټون" په نوم د جمعې په ورځ (نومبر۱۵) د نیویارک په ښار کې د سیپتمبر د یوولسمې بریدونو په موزیم کې پرانستل کیږي. پدې کې نندارتون کې د امریکا په تاریخ کې د یوازني مرګوني برید د اصلي طراح د لس کلن لټون مهمې پیښې او شیبې انځوریږي. د سیپتمبر د یوولسمې موزیم عمومي رئیسې آلیس ګرینوالد د اسوشیتیدپرس اژانس ته ویلي چې دا نندارتون داسی دی لکه تاریخ چې دی مخې ته پروت وي. د آلیس په وینا د بن لادن لاس کاله تعقیب په اړه په جزیاتو معلومات راغونډ شوي او دا چې د هغو خلکو لخوا په بن لادن څنګه حمله وشوه چې همالته وو. د ۲۰۱۱ کال د می میاشتې د لمړۍ او دوېیمې نیټې ترمنځ د امریکا د استخباراتو په لارښوونه د کمانډو قطعې نظامي اقدام پیل کړ او اسامه بن لادن يي پکې وواژه. بن لادن په ۲۰۰۱ سیپتمبر حملو کې تقریبآ دری زره خلک ووژل او په نیویارک کې يي جوړه د نړۍ دنګ ټاورونه ونړول. دا نندارتون چې د ۲۰۲۱ کال د می میاشتې پورې به پرانستې وي، د امریکا او پاکستاني استخباراتو ترمنځ د همکارۍ په څیر خاص څه نلري. خو څه ناڅه شپیته داسی توکي شته چې د ایبټ آباد ښار په یو مجلل کور کې د موندل شویو اسنادو، لسګونو عکسونو او ویدیوګانو ترڅنګ، سیلانیان کولی شي د استخباراتي ادارو هغه هڅې هم وګوري چې څنګه يي د القاعدې شبکې مشر موندلی. پدې موادو کې د لټون او تعقیب هغه وخت هم تشریح شوی چې اسامه بن لادن د ۲۰۰۱ کال په وروستیو کې د أفغانستان د غرنۍ سیمې، تورې بورې، نه څنګه تښتي، بیا يي د قاصد ابو احمد الکویټي پیژندنه او په ۲۰۱۰ کال کې د هغې جیب موټر موندل کیږي. د الکویټي تعقیب بلاخره ددی سبب کیږي چې امریکايي کشفي مامورین د پوځي اډو ښار، ایبټ آباد، د اسلام اباد نه اتیاکیلومتره لری په یو مجلل کور کې یو رازداده شخص د کوردننه هره ورځ لکه بندي، قدم وهي. د ډیرو امریکایانو دپاره ددی نندارتون لیدل په یوډول د هغه شیبې بیا تازه کیدل دي چې د اوږدې مودې راهیسې د انصاف ترلاسه کولو په تمه وو او بلاخره د ۲۰۱۱ کال د می میاشتې په لمړۍ د شپې ناوخته د امریکا جمهور رئیس د بن لادن د وژلو خبر اعلان کړ.